Գրեգորի Փեք

Էլդրեդ Գրեգորի Փեք (, ), ամերիկացի դերասան, 1940-1960-ական թվականների Հոլիվուդի ամենահայտնի դերասաններից մեկը։

«Օսկար» մրցանակի դափնեկիր է Օսկար լավագույն դերասանի համար անվանակարգում։ Ամերիկյան կինոակադեմիան իր կողմից հրապարակած Ամերիկյան բոլոր ժամանակների ֆիլմերի 100 մեծագույն աստղերի ցանկում նրան ընդգրկել է 12-րդ տեղում։

 Կենսագրություն 
Էլդրեդ Գրեգորի Փեքը ծնվել է 1916 թվականի ապրիլի 5-ին ԱՄՆ-ի Կալիֆորնիա նահանգի Լա Հոյյա քաղաքում, դեղատան աշխատակցի ընտանիքում։ Փեքը 3 տարեկան էր, երբ մայրը հեռացավ ամուսնուց։ Նրա ծնողները կաթոլիկ էին, ծագումով Մեծ Բրիտանիայից։ Հայրը՝ հոր կողմից անգլիացի, մոր կողմից իռլանդացիFreedland, Michael. Gregory Peck: A Biography. New York: William Morrow and Company. 1980. ISBN 0-688-03619-8 p.10United States Census records for La Jolla, California 1910, իսկ մայրը հոր կողմից շոտլանդացի, մոր կողմից անգլիացիUnited States Census records for St. Louis, Missouri - 1860, 1870, 1880, 1900, 1910։ Ըստ որոշ աղբյուրների ունեցել է հայկական ծագումhttps://www.geni.com/people/Gregory-Peck/308562816060006485 Armenian ancestry from his paternal grandfather Sam Peckhttps://www.classicmoviehub.com/facts-and-trivia/star/gregory-peck/page/2/https://www.peoples.ru/art/cinema/actor/pek/index1.html Его дедушка по отцовской линии имел армянские корни и эмигрировал из Англииhttps://dzen.ru/a/X1KVKXKyvUaXMff0?utm_referer=www.google.com Его дедушка (Пекчян или Ипекчян) по отцовской линии имел армянские корни и эмигрировал из Англии։ Փեքին դաստիարակել է հիմնականում տատը՝ Քեյթ Էյերսը։

Գրեգորի Փեքը սովորել է Լոս Անջելեսի Սենթ Ջո ռազմական ակադեմիայում և Կալիֆորնիայի Բերկլիի համալսարանում։ Նա ինքն էր վճարում ուսման համար, այդ ընթացքում և դրանից հետո աշխատելով որպես դռնապան, մատուցող, ամաններ լվացող, շուկայի վաճառող։ Նաև աշխատել է Ռադիո-սիթիում որպես տոմսավաճառ։

Համալսարանում առարկաներից նրան ամենից շատ հետաքրքրում էին գրականությունը և դերասանական վարպետությունը։ 1939 թվականին ստանում է գիտության բակալավրի կոչում, սակայն որոշում է դերասան դառնալ և մեկնում է Նյու Յորք։

Լուրջ հիվանդությունը պատճառ դարձավ, որ Փեքը ազատվի ծառայությունից Երկրորդ համաշխարհային պատերազմի ժամանակ և ստանա նաև հիվանդության թոշակ։

Արդեն առաջին մեծության աստղ լինելով անգամ Գրեգորի Փեքը շարունակում էր ժամանակ առ ժամանակ հանդես գալ իր ծննդավայրում, հոլիվուդյան դերասան Մել Ֆերրերի հետ 1947 թվականին հիմնած Պլեյհաուզ անվանում ունեցող փոքր թատրոնում։ 
Իսկ կյանքի վերջին տարիներին վարում էր սեփական «Հարցազրույցներ Գրեգորի Փեքի հետ» հեռուստաշոուն, որը մեծ լսարան ուներ ԱՄՆ-ում։

Մահացել է 2003 թվականի հունիսի 12-ին Լոս Անջելեսի իր սեփական տանը 87 տարեկան հասակում։ Թաղված է Լոս Անջելեսի դամբարաններից մեկում։

 Կարիերա 
Ծառայությունից ազատվելուց հետո հիմնականում իր ստացած թոշակի գումարով նա անցնում է դերասանական վարպետության կուրսեր Ստանիսլավսկու մեթոդով։ Մեկ-երկու ներկայացումներում հանդես գալուց հետո Փեքը սկսում է խաղալ նաև Բրոդվեյում, և չնայած նրա մասնակցությամբ ներկայացումները հաջողություն չեն ունենում, սակայն նրան նկատում են որպես տաղանդավոր դերասան և հրավիրում Հոլիվուդ։

1944 թվականին կայանում է նրա նորամուտը կինոյում «Փառքի օրեր» ֆիլմում, որտեղ նրա խաղընկերն էր Թամարա Թումանովան։ 
Նույն թվականին էկրան բարձրացած «Թագավորությունների բանալին» ֆիլմում կերտած հոգևորականի կերպարի համար առաջադրվում է Օսկարի և ճանաչում է ձեռք բերում։

Գրեգորի Փեքի պահանջարկը որպես դերասան բարձրանում է, քանի որ այդ ժամանակներում շատ Հոլիվուդյան դերասաններ մասնակցում էին պատերազմին։ 1946 թվականին երկրորդ անգամ է ներկայացվում Օսկարի «Եղնիկի ձագը» ֆիլմի համար։

1953 թվականին էկրան է բարձրանում Գրեգորի Փեքի ամենայտնի ֆիլմերից մեկը՝ Օդրի Հեփբերնի մասնակցությամբ «Հռոմեական արձակուրդներ» կատակերգությունը, իսկ 1961-ին «Նավարոնե կղզու հրացանափողերը» մարտաֆիլմը Էնթոնի Քուինի մասնակցությամբ։ 

1962 թվականի «Սպանել ծաղրասարյակին» ֆիլմը առավել լայն ճանաչում է բերում Փեքին, իսկ ֆիլմը դառնում է ոչ միայն կինոյի պատմության, այլ նաև ԱՄՆ-ի պատմության կարևոր հասարակական քաղաքական իրադարձություններից մեկը։ Ֆիլմում նկարագրվում էր սևամորթների պայքարը ռասիստական խտրականության դեմ։

Նույն թվականին նկարահանվում է «Վախի հրվանդանը» ֆիլմում, իսկ 1991 թվականին նկարահանվում նաև նույն ֆիլմի Մարտին Սկորսեզեի նկարահանած համանուն ռիմեյքում։ Վերջին ֆիլմում նրա խաղընկներներն էին Հոլիվուդյան հայտնի դերասաններ Ռոբերտ Դե Նիրոն, Նիկ Նոլթին և Ջեսիկա Լենգը։

1969 թվականին նկարահանվում է դասական դարձած Մակենայի ոսկին վեստեռնում, ուր նրա խաղընկերն էր Օմար Շարիֆը։ 
Մյուս հայտնի ֆիլմերից կարելի է նշել Ալֆրեդ Հիչքոքի «Կախարդվածը» դետեկտիվ թրիլլերը Ինգրիդ Բերգմանի ընկերակցությամբ, «Ինչպես է նվաճվել Արևմուտքը» էպիկական վեստեռնը, «Օմեն» սարսափ ֆիլմը և նացիստների մասին պատմող Տղաները Բրազիլիայից քաղաքական թրիլլերը։

Մի քանի անգամ ներկայացվել է Օսկարի, ստացել է այդ մրցանակը Օսկար լավագույն դերասանի համար անվանակարգում «Սպանել ծաղրասարյակին» ֆիլմի գլխավոր հերոս, փաստաբան Ատիկուս Ֆինչի կերպարի մարմնավորման համար։ Ի դեպ Ամերիկյան կինոկադեմիայի կողմից հրապարակված Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում որպես դրական հերոս առաջինը Գրեգորի Փեքի հերոս Ատիկուս Ֆինչն է։

1968 թվականին ստացել է Ջին Հերշոլտի անվան մրցանակ, 1967 - 1970 թթ. եղել է Կինոարվեստի և գիտության ակադեմիայի նախագահ։

 Ֆիլմեր 
Կինոյում իր գրեթե 50 տարվա աշխատանքի ընթացքում կերտել է մոտ 60 մեծ ու փոքր դերեր, առավել նշանավոր ֆիլմերն են.

 տարեթիվ  ֆիլմ  ռեժիսոր  խաղընկերներ 1944  Փառքի օրեր  Ջեք Թուրներ  Թամարա Թումանովա 1945  Թագավորությունների բանալին  Ջոզեֆ Լեո Մանկևիչ  Թոմաս Միտչել 1945  Կախարդվածը  Ալֆրեդ Հիչքոք  Ինգրիդ Բերգման 1946  Եղնիկը  Կլարենս Բրոուն   1946  Մենամարտ արևի տակ  Քինգ Վիդոր  Ջոզեֆ ՔոթթենՋենիֆեր ՋոնսԼայոնել Բերիմոր 1947  Ջենտլմենական համաձայնություն  Էլիա Կազան  Դորոտի ՄակԳուայերՍելեստա Հոլմ 1950  Հրաձիգը  Հենրի Քինգ   1951  Կապիտան Հորացիո Հորնբլոուեր  Ռաուլ Ուոլշ  Վիրջինիա ՄայոՔրիստոֆեր Լի 1952  Կիլիմանջարոյի ձյուները  Հենրի Քինգ  Ավա ԳարդներՍյուզան Հեյվորդ 1953  Հռոմեական արձակուրդներ  Ուիլյամ Ուայլեր  Օդրի Հեփբերն 1953  Միլիոն դոլարանոց բանկի տոմսը  Ռոնալդ Նիմ   1956  Մոբի Դիկ  Ջոն Հյուսթոն  Օրսոն Ուելս 1957  Ստեղծելով կնոջը  Վինսենթ Մինելլի  Լորեն Բեքոլ 1959  Ափին  Սթենլի Կրամեր  Ֆրեդ ԱսթերԱվա ԳարդներԷնթոնի Պերկինս 1961  Նավարոնե կղզու հրացանափողերը  Ջեյ Լի Թոմպսոն  Էնթոնի ՔուինԴևիդ Նայվեն 1962  Վախի հրվանդանը  Ջեյ Լի Թոմպսոն  Ռոբերտ ՄիտչեմՄարտին Բոլսամ 1962  Ինչպես է նվաճվել Արևմուտքը  Ջոն ՖորդՀենրի ՀաթաուեյՌիչարդ ԹորփՋորջ Մարշալ  Ջեյմս ՍտյուարտՍփենսեր ԹրեյսիՋոն ՈւեյնԷլի ՈւոլլակՀենրի ՖոնդաԼի Ջեյ ԿոբբՌիչարդ ՈւիդմարկԼի Վան ԿլիֆՈւոլտեր ԲրեննանԴեբի ՌեյնոլդսՔերոլ ԲեյքերԿարլ Մոլդեն 1962  Սպանել ծաղրասարյակին  Ռոբերտ Մալլիգան  Ռոբերտ Դյուվալ 1969  Մակենայի ոսկին  Ջեյ Լի Թոմպսոն  Օմար ՇարիֆԷլի ՈւոլլակԼի Ջեյ ԿոբբԷնթոնի Քուեյլ 1976  Օմեն  Ռիչարդ Դոններ   1978  Տղաները Բրազիլիայից  Ֆրանկլին Ջեյ Շեֆներ  Լոուրենս ՕլիվիեՋեյմս Մեյսոն 1991  Ուրիշի փողերը  Նորման Ջուիսոն  Դենի Դե Վիտո 1991  Վախի հրվանդանը  Ջեյ Լի Թոմպսոն  Ռոբերտ Դե ՆիրոՋեսիկա Լենգ Նիկ ՆոլթիՌոբերտ ՄիտչեմՄարտին Բոլսամ

 Ծանոթագրություններ 

 Գրականություն 
 Fishgall, Gary. Gregory Peck: A Biography. New York: Scribner. 2002. ISBN 0-684-85290-X
 Freedland, Michael. Gregory Peck: A Biography. New York: William Morrow and Company. 1980. ISBN 0-688-03619-8
 Haney, Lynn. Gregory Peck: A Charmed Life. New York: Carroll & Graf Publishers. 2004. ISBN 0-7867-1473-5

 Արտաքին հղումներ 

Գրեգորի Փեք

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացիներ իռլանդական սերմամբ
Կատեգորիա:Լավագույն դերասան Օսկարի մրցանակակիրներ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Կատեգորիա:Ամերիկացիներ անգլիական սերմամբ